Արամ Ավետիս

Արամ Ավետիս (), գրող, արձակագիր։ Որպես գրող տպագրվել է գրական մամուլում։ Հիմնականում գրում է պատմվածքներ, արձակ-պոեզիա, էսսեներ։ Առաջին գիրքը՝ «Կույր կետադրություն»-ը (2017), և «Ճարտարապետական մուտացիա»-ն (2019) մի քանի անգամ եղել են բեսթսելլերների շարքում։

Կենսագրություն 
Արամ Ավետիսը (Արամ Ավետիսյան) ծնվել է 1990 թվականի մայիսի 25-ին Երևանում։ Ծնողներն են Ավետիսյան Դերենիկը և Սեդրակյան Լուսինեն։ Ունի մեկ քույր՝ Աննա Ավետիսյանը, վերջինս դերասանուհի է։

1997 թվականին Արամն ընդունվել է Ավանի թիվ 171 միջնակարգ դպրոց։ 2008-2010 թվականներին ծառայել է Հայաստանի ռուսական սահմանապահ զորքերում։ 2010 թվականին Արամն ընդունվել է Երևանի թատրոնի և կինոյի պետական ինստիտուտի կինոգիտական բաժինը։ Բակալավրն ավարտելուց հետո՝ 2014-2016 թվականներին, սովորել է Երևանի թատրոնի և կինոյի պետական ինստիտուտի մագիստրատուրայի կինոգիտության բաժնում։ 

Արամը սկսել է գրել 17 տարեկանից։ Առաջին քայլերն սկսել է բանաստեղծություններ գրելով։ Առաջին ստեղծագործությունը տպագրվել է «Անդին» ամսագրում, կոչվում է «Նիցշեի տանը»։

2016 թվականին «Անդին» ամսագրի մրցանակաբաշխությանը Արամը՝ որպես գրող նախորդ տարիներին ամսագրում հրապարակած իր էսսեների և մասնավորապես «Գրականությունից հրաժարվելու մանիֆեստ №0-ի» համար ստացել է Սլավիկ Չիլոյանի անվան տարվա հայտնություն մրցանակը։ 

Որպես գրող՝ տպագրվել է տարբեր ամսագրերում։

«Կույր կետադրություն»-ը գրողի առաջին գիրքն է, որում էսսեներն ամփոփված են երեք խորագրերի ներքո՝ «Տեսունակ կուրություն», «Անհետացող քաղաքի քարտեզը» և «Կետադրության համընդհանուր պատմություն»։ Գիրքը վերատպվել է չորս անգամ․ առաջին անգամ տպագրվել է «Լուսաբաց» հրատարակչությունում, երկրորդ անգամ՝ «Անտարես» հրատարակչության կողմից, երրորդ անգամ՝ «Էդիթ Պրինտ» հրատակչությունը,  չորրորդ անգամ՝ «Ակտուալ Արվեստ» հրատարակչության «ՋեբԳիր» մատենաշարով։ 2018 թվականին «Կույր կետադրություն»-ը հայտնվեց «Արմենպրես» լրատվական գործակալության «Երևանյան բեսթսելլեր» հեղինակային նախագծի վարկանիշային աղյուսակում։ «Կույր կետադրություն»-ը եղել է 2018 թվականի «Անտարեսի» «XXI» մատենաշարի տարվա ամենաշատ վաճառված գիրքը։ Գրող, գրաքննադատ Ալեքսանդր Թոփչյանն անդրադարձել է գրքին իր «Նախապատրաստում թռիչքից առաջ, կամ գրական խուլիգանությունը որպես նորի հաստատման անհրաժեշտ միջոց» հոդվածում։ Ռուսական «Նովայա լիտերատուրա» ամսագրում տպագրվել է Արամ Ավետիսի «Футуристические сны циклопа» () հավաքածուն։

2019 թվականի մայիսի 25-ին տեղի է ունեցել գրողի երկրորդ գրքի՝ «Ճարտարապետական մուտացիա»-յի շնորհանդեսը»։ Գիրքը հայտնվել է բեսթսելլերների շարքում մի քանի անգամ։ 2020 թվականի փետրվարի 20-ին Փանոս Թերլեմեզյանի անվան գեղարվեստի պետական քոլեջում ցուցահանդես է բացվել՝ նվիրված «Ճարտարապետական մուտացիա» գրքին։ 

2020 թվականին տպագրվել է գրողի երրորդ գիրքը՝ «Երբ առնետները կարդալ գիտեին» վերնագրով, որը 2021 թվականին նոմինացվել է Եվրոպական միության գրական մրցանակին։

Գրքեր 

 Կույր կետադրություն, 2017, 2018, 2020
Ճարտարապետական մուտացիա, 2019
Երբ առնետները կարդալ գիտեին, 2020

Հարցազրույցներ 
 Թիվ 1-ի Artէքսկուրս-ը' հրաշալի արձակագիր Արամ Ավետիսի հետ
«Վերնատուն»․ «Առնետների դրախտ» կամ հետսովետական իրականության թակարդում 23.12.2020
 ԱՐՎԵՍՏ. «Բամբասանքը դարձել է գրականություն» Արամ Ավետիսի (Ջինսով Հուդայի) մարտահրավերը
Գրող-ջերմաչափ Արամ Ավետիսը, դարի տաքությունն ու առնետները
«Իմ եր­կու գր­քե­րում էլ մե­կու­սաց­ման թե­ման այն­քան ակն­հայտ է ու մեծ, որ նրա կող­քին այս նոր մե­կու­սա­ցու­մը ծի­ծա­ղե­լի է»
 «Մեր հասարակությունը, որպես ընթերցող, բավականին սինթետիկ է»
 «Ես չունեմ երազանքներ, քանի որ ապագան այն տեղը չէ, որի համար ես կստեղծեմ երազանքներ». ԱՐԱՄ ԱՎԵՏԻՍ
 Արամ Ավետիս՝ հեղափոխության, քաղաքի եւ Գազանի մասին
 Арам Аветис. Когда крысы умели читать
Арам Аветис - рождение аскетичной прозы в эпоху кишечной революции  
 Арам Аветис: Я позволяю себе такую роскошь – быть самим собой
 Арам Аветис: Некрофилия модна среди читателей

Արտաքին հղումներ 
 Արամ Ավետիս 
 Երբ առնետները կարդալ գիտեին
Մոռացված թակարդների ստվերները/Երբ առնետները կարդալ գիտեին գրքից հատված
Երակները կակաչներ են երազում/Երբ առնետները կարդալ գիտեին գրքից հատված
 Ինքնակերի խոստովանանքը
Դագաղի երակները
ԳրաՀայտ` Միշոյի հետ 
«Գիրք սիրողների համար սա իսկական մկնդեղ է` հյութեղ ու անտանելի»
Հանդիպում գրող, արձակագիր Արամ Ավետիսի հետ #ArtակարգԼոֆթ առցանց ինքնակրթման շարքի շրջանակներում
Логическое завершение 2020 года: В свет выходит новая книга Арама Аветиса 
В Ереване состоялась презентация книги Арама Аветиса «Когда крысы умели читать» 
«Архитектурная мутация» в иллюстрациях: В Ереване открылась уникальная выставка художественных работ по мотивам книги Арама Аветиса

Ծանոթագրություններ 

Հայ գրողներ
Հայ արձակագիրներ
Հայ կինոգետներ